Martas iela (Rīga)
Šis raksts ir par ielu Rīgā. Par citām jēdziena Martas iela nozīmēm skatīt nozīmju atdalīšanas lapu. Martas iela ir vietējas nozīmes vienvirziena iela Rīgā, Centra rajona Centra apkaimē. Tā sākas krustojumā ar Tērbatas ielu pilsētas centra centrālajā—dienvidu daļā, virzās dienvidaustrumu virzienā, beidzas krustojumā ar Krišjāņa Barona ielu. Kopējais ielas garums — 175 metri, visā garumā klāta ar bruģa segumu. Autotransporta satiksmei atvēlēta viena braukšanas josla Tērbatas ielas virzienā, ielas abās pusēs ierīkotas pašvaldības maksas autostāvvietas.